331 
constricta parte calycis cum stylo cohaerente, forsan eadem evolutione cen- 
trifuga partis inferioris calycis, quam, in Lythrarieis adnotavimus, explicatur. 
Interpretata hoc modo structura floris Plantaginearum, congruentia 
cum Primulaceis evidentior fit. Calyx utriusque familiae tubulosus, per- 
sistens, staminaque cum lobis calycinis alterna fiunt in utraque familia. 
Gemmulae utriusque placentae centrali adnatae, funiculo brevissimo suffultae, 
peltatim amphitropae, regione rapheos introrsa, chalaza supera et micro- 
pyle deorsum extrorsa; dum vero placenta Primulacearum maxima, et 
gemmulae proeminentiis hujus circumdantur, placenta in Plantagineis an- 
gustior, et supra gemmulas tantum exuberantis placentae evolutionis (telae 
conductricis vices fungentis?) nodus adest, cellulis laxioribus contextus — 
analogus forsan cum parte supera gemmulis denudata in Primulaceis ple- 
rumque obveniente, in nonnullis (Lubinia) maxima *). Seminis forma et 
embryonis, respectu hili, positio in utraque familia exacte eadem. 
Piii.MULACEiE sunt Plantagineac corollatae, staminibus corollie mo- 
nopetalae adnatis. (Tab. XXIV. fig. 5-6.) 
Explicato, ut supra feci, flore Plantaginearum, nexus inter Plantagi- 
neas et Primulaceas ita fit evidens, ut de eo disputari nequeat. Omnibus 
revera conveniunt, excepta tantum corolla, quae in Primulaceis plerumque 
evoluta, in Plantagineis deest, indeque pendente staminum insertione di- 
versa. Dum vero in Plantagineis calyx duplicatur, Primulaceae, contra, 
tendunt corollae verticillum duplicem proferre, si quidem e floribus sic 
dictis plenis hoc indicatam consideraremus. 
Primulaceae iis pertinent familiis, quarum radiculam vagam describunt. 
Si quidem hoc, ut vulgo sumitur, indicaret gemmulas esse sine ordine dis- 
positas aut quoquoversas, certe injuria contenditur. In Samolo, Lubinia, 
Glauce, Hottonia, Trientali, Lysimachya, generibus itaque familiae diversi.s- 
simis, gemmulas semper regione rapheos introrsa, chalaza supera, micro- 
pyle deorsa, instructas vidi. 
Forma amphitropa gemmulae et sacculo embryonis curvo ad Cur- 
vemhryeas quodam modo accedere forsan viderentur, placenta centrali et 
staminum ante petala positione idem indicante. Inter Portulaceas et Sa- 
molum etc. quoque habitus haud exigua similitas adest; corollam quoque 
gamopetalam in Montia exsistere adnotavi. .Attamen hmc omnia analogiam 
quaodam potius quam affinitatem indicare putarem. Dum enim gem- 
mulae in Curvembryeis plerumque magnae et longiori funiculo suffultae, 
contrarium obtinet in Primulaceis et in familiis, his praecipue affinibus; na- 
tura albuminis quoque omnino diversa, et embryo minus evolutus Primu- 
lacearum, quam in Curvembryeis. 
*) In Littorella placenta adhuc magis restricta; basalis manet, sed 
cum tecto ovarii filamentis duobus cohaerens. Ipsa placenta cellulis proe- 
minentibus obsita (ut supra gemmulas in Plantagine) et filamenta quoque 
in parte inferiore in cellulas elongatas liberas exuberant. 
